ລັດຖະບານ ມາລີ ລາອອກ (ວີດີໂອ) 
ປະທານາທິບໍດີ​ມາລີ ​ໄດ້​ຂໍຮ້ອງ​ໃຫ້​ ລມຕ ກະຊວງແຜນ​​ຜັງ​ເມືອງ ​ຕັ້ງລັດຖະບານຊຸດ​ໃໝ່​ຂຶ້ນ ຫຼັງຈາກ ​ນາຍົກ ລມຕ ພ້ອມ​ດ້ວຍ​​ລັດຖະບານ​ທັງຊຸດ ລາ​ອອອກ​ ໃນມື້ວານນີ້.
ປະທານາທິບໍດີຂອງມາລີ ໄດ້ຂໍຮ້ອງໃຫ້ທ່ານ Moussa Mara ລັດຖະມົນຕີ ກະຊວງວາງແຜນຜັງເມືອງ ປະກອບ ຄະນະລັດຖະບານຊຸດໃໝ່ຂຶ້ນ ຫຼັງຈາກ ນາຍົກລັດຖະມົນ ຕີ Oumar Tatam Ly ພ້ອມດ້ວຍຄະນະລັດຖະບານ ຂອງທ່ານ ລາອອອກຈາກຕຳແໜ່ງໃນວັນເສົາວານນີ້ ໂຄສົກປະຈຳປະທານາທິບໍດີ Ibrahim Boubacar Keita ໄດ້ປະກາດເລື້ອງນີ້ໃຫ້ຊາບທາງໂທລະພາບແຫ່ງ ລັດໃນແລງວັນເສົາວານນີ້ ທ່ານ Ly ໄດ້ກຳຕຳແໜ່ງນາຍົກລັດຖະມົນຕີມາຕັ້ງແຕ່ ເດືອນສິງຫາປີແລ້ວນີ້ ບໍ່ດົນຫຼັງຈາກປະທານາທິບໍດີ Keita ຂຶ້ນດຳລົງຕຳແໜ່ງ ການເລືອກຕັ້ງລັດຖະສະພາໄດ້ມີຂຶ້ນໃນເດືອນພະຈິກແລະເດືອນທັນວາຜ່ານມາ ແລະຄາດວ່າລັດຖະບານໃໝ່ ຈະສະທ້ອນເຖິງທຸກພາກສ່ວນຂອງສະພາແຫ່ງ ຊາດຊຸດໃໝ່ນີ້ ທ່ານ Mara ໄວ 39 ປີ ໄດ້ເປັນຜູ້ນຶ່ງໃນບັນດາຜູ້ສະໝັກແຂ່ງຂັນທີ່ປລາໄຊ ໃນການເລືອກຕັ້ງປະທານາທິບໍດີ ທ່ານເປັນຜູ້ນຳພັກ Yelema ທີ່ມີ ຄວາມ ໝາຍວ່າ ໃນພາສາ Bambara ຂອງມາລີ ປະທານາທິບໍດີ Keita ໄດ້ຖືກເລືອກຕັ້ງເປັນປະທານາທິບໍດີ ໃນເດືອນສິງຫາ ປີແລ້ວນີ້ ໂດຍໃຫ້ຄຳໝັ້ນສັນຍາວ່າ ຈະທ້ອນໂຮມມາລີ ແລະພະຍາຍາມສ້າງ ສາປະເທດຄືນໃໝ່ ຫຼັງຈາກການກໍ່ລັດຖະປະຫານ ແລະການກໍ່ການກະບົດຂຶ້ນ ໂດຍພວກຫົວນິຍົມອິສລາມນັ້ນ